open-index/open-wikipedia-markdown huggingface dataset:
Transformers: Robots in Disguise (vuoden 2000 animaatiosarja)

**Transformers: Robots in Disguise** (*Transformers: Car Robots*) on japanilainen animesarja, jonka tuottivat NAS ja TV Tokyo. Animoinnista vastasi Studio Gallop. Sarjan oli alun perin tarkoitus kestää yhteensä 52 jaksoa, mutta Takaran rahoitusongelmien vuoksi sarja päättyi vuonna 2000, 39 jaksoon. Sarja oli omanlaisensa Transformers-universumi, eikä liittynyt mitenkään *[[The Transformers]]iin* tai *[[Transformers: Armada]]an*.

## Tarina
Ilkeä rotu muuntautuvia robotteja, jotka tunnetaan nimellä Predaconit, saapuvat New York Cityyn siepatakseen professori Onishin, joka on maailmankuulu tiedemies. Professorin poika Koji ja eräs toinen rotu muuntautuvia robotteja nimeltä Autobotit yrittävät Optimus Primen johdolla pelastaa professorin ja suojella maapalloa Megatronin raivolta.

## Ääninäyttelijät
Sarjan englanninkieliset äänet.

## Lähteet
Erkki Antila

**Erkki Antila** (14. heinäkuuta 1954 Jurva – 28. lokakuuta 2023) oli suomalainen ampumahiihtäjä ja moninkertainen MM-mitalisti.

Antila hiihti avausosuuden Suomen viestijoukkueessa, joka saavutti hopeaa Lillehammerin MM-kilpailuissa 1977 Neuvostoliiton jälkeen. Ruhpoldingin MM-kisoissa 1979 hän hiihti kolmannen osuuden Suomen ollessa jälleen toinen – voiton vei tällä kertaa Itä-Saksa. Molempiin hopeajoukkueisiin kuuluivat hänen lisäkseen Raimo Seppänen, Simo Halonen ja Heikki Ikola.

Lake Placidin olympialaisissa 1980 Antila sijoittui 20 kilometrin kilpailussa viidenneksi ja Suomen viestijoukkueen mukana seitsemänneksi. Lahden MM-kilpailuissa 1981 hän saavutti 10 kilometrin kilpailussa hopeaa Frank Ullrichin jälkeen sekä 20 kilometrillä pronssia Ikolan ja Ullrichin viedessä kirkkaammat mitalit.

Antila voitti kahdeksan Suomen mestaruutta vuosina 1976–1980. Aktiiviuransa jälkeen hän toimi poikansa Timo Antilan valmentajana. Lisäksi Antila oli menestynyt aseen tukin valmistaja ja viimeisin arvokisamenestys hänen valmistalla tukilla on saavutettu 2020-luvulla.

Erkki Antila kuoli 69-vuotiaana sairaskohtaukseen ollessaan hirvimetsällä. 

## Lähteet
*
*Sports123.com 
### Viitteet
Angela

**Angela** on kylä Salon kaupungissa Kemiönsaaren kärjessä, entisen Angelniemen kunnan alueella. Angelassa on vähän asutusta, laajahkoja omenaviljelmiä, kesämökkejä ja seurakunnan leirikeskus Kesä-Angela. Kokkilan lossi yhdistää Angelan mantereeseen.

Angelan maisemaa hallitsevat korkeat metsäiset kalliomäet, joiden väliset laaksot ovat viljeltyjä miltei Halikonlahden rantaan saakka. Angelan kyläalueen halkaisee Angelansalmi, joka erottaa Angelansaaren Kemiönsaaresta. Angelansaareen on siltayhteys. Kylään kuuluu myös Pikkusaari.

Kylän nimi jountuu Päärnäspään omistaman ulkotilan Angelan nimestä. 1500-luvulla on kylästä käytetty myös nimeä Angelisto. Suomalaisen Paikannimikirjan mukaan nimeen sisältyy angervoa merkitsevä murteellinen kasvinnimitys angelma, ankelia.

Keskiajalla perustettu Angela on Päärnäspään tytärkylä. Angela on rakentunut samannimisen suuren maatilan Angelan yksinäistalon ympärille. Maatila on päätynyt pankin haltuun 1900-luvun alkupuolella ja sen päärakennus toimi Vaskion Osuuspankin ja Salon Seudun Osuuspankin yhteisenä kesänviettopaikkana vuosina 1965–1976. 1970-luvulla Halikon seurakunta osti Angelan maatilan ja seurakunta sai siitä tarvitsemansa leirikeskuksen, joksi tila muutettiin. Kesä-Angelaksi ristitty leirikeskus on edelleen aktiivisessa käytössä. 

## Lähteet

## Aiheesta muualla
*A4:1/1 Angelniemi / Angela 1759 Maanmittaushallituksen uudistusarkisto 
* Varsinais-Suomen kylännimet s. 92 Kaino.kotus.fi (Kylän nimen versioita)
Elías Figueroa

**Elías Ricardo Figueroa Brander** (s. 25. lokakuuta 1946 Valparaíso, Chile) on chileläinen entinen jalkapalloilija.

## Peliura seurajoukkueissa

Figueroa syntyi työläisperheeseen. Hänen jalkapallokykynsä huomattiin aikaisin, joten hän lähti pelaamaan Unión La Caleraan. Hän nousi nopeasti kasvattajaseuransa edustusjoukkueeseen, pelaten keskuspuolustajan roolia. Figueroa pelasi hyvän ja ehjän kauden, joten nuori lupaus hankittiin santiagolaiseen Santiago Wanderersiin. Figueroa ei ehtinyt viettää Wanderersissakään kuin yhden kauden, lähtiessään Uruguayn pääkaupungin Montevideon suurseuraan, Peñaroliin, jossa hän loi menestyksekkään uran.

Peñarolin huipputoppari oli haluttu Euroopassakin, mutta Figueroa valitsi brasilialaisen Internacionalin. Internacionalissa Figueroa viimeistään osoitti kuuluvansa maailman puolustajaeliittiin, sillä oli voittamassa Internacionalille sen kaikkien aikojen ensimmäisen Brasilian pääsarjan mestaruuden ja oli voittamassa jokaisella kaudellaan ampeonato Gaúchoa eli Rio Grande do Sulin osavaltiomestaruutta. Figueroa voitti myös monta henkilökohtaista palkintoa, hänet valittiin muun muassa Etelä-Amerikan parhaaksi jalkapalloilijaksi vuosina 1974, 1975 ja 1976.

Figueroan vuodet olivat yksiä Internacionalin historian menestyksekkäimpiä. Hän päätti kuitenkin lähteä vuonna 1975 kauden päätyttyä takaisin kotimaahansa, oltuaan poissa kymmenen menestyksentäytteistä vuotta. Siirron kohteena oli Santiagosta kotoisin oleva Palestino. Palestinon Figueroa johdatti Copa Chilen voittoon sekä sen historian toiseen Chilen pääsarjan mestaruuteen vuonna 1978. Palestinosta lähdettyään Figueroan ura kääntyi alamäkeen, eikä hän saanut enää ehjiä kausia alleen, vaan vietti viimeiset pelivuotensa Fort Lauderdale Strikersissa ja Chilen suurseura Colo-Colossa.

## Peliura maajoukkueessa

Figueroa pelasi 47 ottelua Chilen maajoukkueessa ja teki näissä otteluissa kaksi maalia vuosina 1966–1982. Hän edusti Chileä vuosien 1966, 1974 ja 1982 MM-kilpailuissa. Hän toimi kapteenina, kun Chile sijoittui toiseksi vuoden 1979 Copa Américassa.

## Saavutukset

* Uruguayn mestaruus: 1967, 1968
* Brasilian mestaruus: 1975, 1976
* Rio Grande do Sulin osavaltiomestaruus: 1972, 1973, 1974, 1975, 1976
* Chilen mestaruus: 1978
* Chilen cup: 1977 (Palestinon kanssa), 1982 (Colo-Colon kanssa)
* Copa American toinen sija: 1979
* Uruguayn liigan vuoden pelaaja: 1967, 1968
* Etelä-Amerikan vuoden jalkapalloilija: 1974, 1975, 1976
* Brasilian liigan vuoden pelaaja: 1975, 1976
* Chilen vuoden jalkapalloilija: 1977, 1978
* MM-kilpailuiden paras puolustaja: 1974
* Fifan vuoden pelaaja: 1976

Nimetty myös Fifa 100 -listalle.

## Lähteet

## Aiheesta muualla
Nick Wallery

**Nick Wallery** (s. 9. joulukuuta 1981 Florida, Yhdysvallat) on yhdysvaltalainen koripalloilija, joka edusti kaudella 2008–09 Korisliigassa pelaavaa Forssan Koripoikia. Wallery pelasi kaudella 2007–2008 Suomen Korisliigassa Team Componentassa.

Pituudeltaan Wallery on 201 cm ja painoltaan 110 kg. 

## Lähteet
M/S Spaarneborg

**M/S Spaarneborg** () on alankomaalaisen Wagenborg Shipping B.V. -varustamon omistuksessa oleva ro-ro-rahtialus. Alus on rakennettu vuonna 2000 Flender Werftin telakalla Lyypekissä, Saksassa. Kuollutta painoa *Spaarneborgilla* on 12&nbsp;500 tonnia. Alus on rekisteröity Alankomaiden lipun alle ja sen kotisatama on Delfzijl. 

Spaarneborgin sisaraluksia ovat M/S Schieborg ja M/S Slingeborg.

## Käyttöhistoria

14. huhtikuuta 1999 tapahtui kölin lasku. 20. elokuuta alus laskettiin vesille. 3. tammikuuta 2000 alus luovutettiin Wagenborg Shippingin omistukseen, joka rekisteröi aluksen Alankomaiden lipun alle. Kotisatamaksi tuli Delfzijl. 5. tammikuuta laiva aloitti Cobelfretin/Stora Enson Zeebruggen ja Göteborgin välisessä liikenteessä.

## Lähteet

## Aiheesta muualla

*Fakta om Fartyg – M/S Spaarneborg
Catholic School Girls Rule

**"Catholic School Girls Rule"** on Red Hot Chili Peppers -yhtyeen single, joka löytyy heidän vuonna 1985 ilmestyneeltä toiselta albumiltaan Freaky Styley. Kappale on albumin kolmas single. Kappaleesta tehtiin myös musiikkivideo. Red Hot Chili Peppers on soittanut kappaleen livenä vain kahdesti vuodesta 1987 saakka.

Kappale on myös kokoelma-albumilla What Hits!?, sekä albumilla, että DVD:llä.

## Tausta
Kappale sai inspiraation heidän ensimmäisen levyn tiimoilta tehdyn kiertueen aikana. Erään esiintymisen jälkeen yhtyeen backstagelle harhaili nuori tyttö, jonka kanssa Anthony Kiedis tuli viettämään seuraavan yön. Ensimmäisen viiden minuutin jälkeen he harrastivat seksiä, ja myöhemmin yön aikana Kiedis sai mm. tietää tytön käyvän katolista koulua. Tyttö kertoi hänen isänsä olevan poliisipäällikkö, ja että hän oli karannut kotoaan ja häntä etsittiin. Tyttö oli sanoitusten inspiraatio.

## Musiikkivideo
Singlestä tehtiin musiikkivideo vuonna 1986. Video on näytetty vain Playboy kanavalla, videon sisältämän alaston-kohtauksen vuoksi, myös siksi, koska Kiedis laulaa ristillä. Videon on ohjannut Dick Rude.
Hirvikallio

**Hirvikallio** voi tarkoittaa seuraavia:

## Paikkoja
* Hirvikallio, kylä Luumäen kunnassa
* Hirvikallio, kylä Salon kaupungissa, entisessä Halikon kunnassa
* Hirvikallio, omakotialue Tampereen kaupungissa, Annalan alueella
* Hirvikallio, saari Rantasalmen kunnassa

## Henkilöitä
* Erkki Hirvikallio (1912–1994), näytelmäkirjailija
* Oskari Hirvikallio (1897–1979), taidemaalari
* Paavo Hirvikallio (1911–2009), tutkija, valtiotieteen tohtori
* Seija Hirvikallio (s. 1956), arkkitehti
Oileus

**Oileus** () oli kreikkalaisessa mytologiassa Lokriin kuningas. Hänen isäkseen mainitaan Hodoidokos, jota hän seurasi kuninkaana, ja äidikseen Agrianome. Oileuksen puolison nimi oli Eriopis, joka synnytti hänelle pojan, Aiaan. Myös Medon oli Oileuksen poika, mutta syntynyt seurauksena avioliiton ulkopuolisesta suhteesta nymfi Rhenen kanssa.

Oileus osallistui argonauttien retkeen, jonka aikana hän haavoittui Stymfaloksen lintujen sulasta.

## Troijalainen soturi
Oileus oli myös erään troijalaisen vaunujen ajajan nimi, jonka Agamemnon surmasi taistelussa lävistämällä tämän pään keihäällään.

## Lähteet
Kihinen

**Kihinen** () on kylä Halikossa. Se sijaitsee aivan asemanseudun länsikolkassa. Kylän entinen pääalue on sijainnut Kihistenmäellä, mutta 1800-luvun kyläaluemuutoksissa pääalue on jaettu Puotilan ja Rikalan kesken. Nykyinen Kihisen kylän alue sijaitsee Karjanummena tunnetulla alueella.

Kihistenmäki sijaitsee asemanseudun ja kirkonkylän välissä. Kihinen on ollut asutettu jo ajanlaskumme alusta saakka, mutta muinaiset asuinpaikat ovat pääosin tuhoutuneet myöhempien rakennustöiden yhteydessä. Todennäköisesti Kihistenmäellä ollut kylä on kuulunut jo Rikalan muinaispitäjään. Siellä on ollut koulu, joka lakkautettiin ja siirrettiin kirkonkylään. Mäellä on omakotitaloasutusta, Puotilan talonpoikaiskartano sekä huonekalutehdas ADI Kalusteet.

Karjanummi on ollut ennen Vialan ja Tunilan kylien aluetta. Se sijaitsee Kuninkaantien varrella Pitkämäen pohjoispuolella ja sen läpi kulkee rantarata. Karjanummi on asutettu vasta 1700-luvulla, jolloin sinne perustettiin torppia. Halikonjoki toimii alueen pohjoisrajana. Kylän Tunnelinmäessä on kaksi rautatietunnelia vuosilta 1927 ja 1993.

## Lähteet
*

### Viitteet
Halogenointi

**Halogenointi** on kemiallinen reaktio, jossa halogeeni reagoi alkuaineen tai yhdisteen kanssa. Halogenoinnissa voidaan käyttää joko vapaita halogeeneihin kuuluvia alkuaineita tai näiden yhdisteitä. Lopputuotteeksi saadaan alkeeneja tai alkaaneja halogenoimalla halogeenialkaani, jossa voi olla fluori-, kloori-, bromi- tai jodiatomeja. CFC-yhdisteet eli kauppanimiltään freonit ovat esimerkkejä halogenointireaktion tuotteista.

Halogenointi voidaan saavuttaa:
* halogeenin vapaalla radikaalilla
* enolaattien halogenoinnilla
* katalyytillä
* additioreaktiolla, jossa π-sidos avataan ja molekyyliin sidotaan halogeeni

## Lähteet

## Aiheesta muualla
Blues Breakers with Eric Clapton

**Blues Breakers with Eric Clapton** on John Mayall & the Bluesbreakersin vuonna 1966 julkaistu blues-albumi, jolla soittaa soolokitaraa uransa alussa oleva Eric Clapton. Levy koostuu cover-versioista vanhoista blues ja r´n´b kappaleista. Levy oli yllättävä crossover -menestys ja nousi Ison-Britannian listalla sijalle 6.

Levy koostuu kappaleista, joita yhtye oli soittanut livesetissään ja levyllä oli tarkoitus vangita yhtyeen livesoundi. Claptonin levyllä käyttämä Marshallin kitaravahvistin oli olennainen osa levyn uudistavaa soundia. Levy on ollut suuri inspiraation lähde lukemattomille kitaristeille ja sitä pidetään yleisesti klassikkona. 

Albumi valittiin vuonna 2005 julkaistuun hakuteokseen *[[1001 albumia jotka jokaisen on kuultava edes kerran eläessään]]*.

## Kappaleet

### A-puoli
# 
# 
# 
# 
# 
# 

### B-puoli
#
# 
# 
# 
# 
# 

## Lähteet
Solid (yhtye)

**Solid** on Ilkka Hannulan johtama suomenkielistä laulelmamusiikkia esittävä yhtye. Solid syntyi 1970-luvun puolivälissä, kun SDP:n puoluesihteeri Kalevi Sorsa otti Hannulaan yhteyttä tiedustellen mahdollisuutta perustaa myös sosialidemokraattinen Agit-Propin kaltainen lauluryhmä. Hannula tarttui Sorsan aloitteeseen ja syntynyt Solid muodostui suosituksi lauluryhmäksi niin sosialidemokraattien kuin muidenkin vasemmistolaisten tahojen järjestämissä tapahtumissa.

Vuonna 1976 Solidille avautui mahdollisuus albumin tekemiseen Love Records -levymerkille. Syksyllä 1976 ilmestyikin yhtyeen esikoisalbumi *[[On päivä työn ja laulun aika]]*. Jo ennen levyn ilmestymistä Solid oli yksi ahkerimmin esiintyvistä lauluryhmistä ja albumin julkaisu edisti entisestään keikkatilannetta. Varsin pian tilanne kuitenkin muuttui, kun laululiike alkoi yleisesti menettämään suosiota, mikä heijastui niin esiintymis- kuin levytysmahdollisuuksiin. Solidin kohdalla kokoonpano myös koki melkoisia muutoksia, kun osa jäsenistä jätti ryhmän opiskelu- ja perhesyistä.

Ryhmän uusiutuessa poliittinen tiedostavuus korvautui aiempaa määrätietoisemmalla taiteellisella kunnianhimolla. Uusitulla kokoonpanolla Solid osallistui vuonna 1978 Jyväskylän Talveen isolla Solidario-konsertolla.

Kovin pitkäikäiseksi Solidin toinenkaan kokoonpano ei jäänyt, ja 1970- ja 1980-lukujen vaihteessa ryhmä koki jälleen uudistumisen. Tällä kokoonpanolla Solid myös julkaisi vuonna 1980 toisen pitkäsoittolevynsä *[[Routakuun laulu]]*. Levy sisälsi Ilkka Hannulan sävellyksiä Viljo Kajavan runoihin. Levyn julkaisi JP-Musiikki yhteistyössä Työväen Sivistysliiton kanssa. Levyn osakseen saama huomio jäi kuitenkin sangen vaisuksi ja vuonna 1982 Solid lopetti siltä erää toimintansa.

Viime aikoina Solid on tehnyt jälleen satunnaisia keikkoja, osallistuen muun muassa kesän 2007 Työväen Musiikkitapahtumaan. Tammikuussa 2008 ryhmän toisesta albumista *Routakuun laulusta* ilmestyi CD-uusintapainos.

## Diskografia

* *[[On päivä työn ja laulun aika]]* (Love Records, 1976)
* *[[Routakuun laulu]]* (JP-Musiikki, 1980)
John Erwin

**John Lee Erwin** (5. joulukuuta 1936 Cambridge, Massachusetts – 20. joulukuuta 2024 Camarillo, Kalifornia) oli yhdysvaltalainen ääninäyttelijä. Hän näytteli He-Manin ääniroolin animaatiosarjassa He-Man and the Masters of the Universe.

## Ura

Erwin aloitti näyttelemisen 1960-luvulla, mutta pian televisiosarjan *[[Lännen tie (televisiosarja)|Lännen tien]]* jälkeen hän siirtyi ääninäyttelijäksi ja toimi aluksi kertojaäänenä televisiosarjoissa. Animaatiossa Erwin on ääninäyttellyt vuodesta 1968 lähtien ja usein Filmationin tuottamissa animaatioissa. Vuonna 1983 hän sai uransa merkittävämmän roolin He-Manina, kun Filmation sai tehtäväkseen siirtää Mattelin suositun sankarin animaatioksi. Erwin teki äänirooleja animaatioihin aktiivisesti aina 1980-luvun loppuun asti ja 1990-luvulla lainasi ääntään enimmäkseen televisiomainoksiin. 

Erwin teki He-Manin ääniroolin uudestaan vuonna 2005 televisiosarjassa *[[Family Guy]]*.

## Lähteet

## Aiheesta muualla
* John Erwin he-man.orgissa  
* John Erwin TV.comissa  
* John Erwin Voice Chasersissa
Numminen (Mäntsälä)

**Numminen** on kylä eteläisessä Mäntsälässä, jossa on asukkaita noin 1 597 (2022).  Kylän yleisilme on kolmen kartanon muodostama kulttuurimaisema, jota ohjailee Mustijoen virta. 

## Palvelut ja kulttuuri
Kylällä on mm. oma koulu, seurojentalo, kesäkahvila, joulumaa ja maalaisbaari. Nummisten Ruokala avasi Tapahtumataloon loppuvuodesta 2022. Kylällä toimivat kyläyhdistys Nummisten kylä, Nummisten maamiesseura, Nummisten Nuorisoseura ja urheiluseura Nummisten Vilkas.  Kylän läpi kulkee melontareitti ja jokeen on istutettu kirjolohta ja arvokalaa. Nummisissa toimii myös metsästysseura. 

Nummisissa voi majoittua ainakin seuraavissa kohteissa: Holiday Home Mustinjoenranta sekä House of Alchemy.

## Historia
Ensimmäiset asukkaat asettuivat asumaan Nummisissa 1400- ja 1500- lukujen vaihteessa. Numminen on entinen torpparikylä. Kylän kartanot ovat Alikartano (Frugård), Ylikartano (Andersberg) ja Nordbo (Ulriksdal). Alikartano on ollut museo vuodesta 1983. Torpparit vapautettiin kartanon määräysvallan alta 1924-1927. 

Sodan jälkeen moni karjalainen löysi uuden kodin Nummisista. Varsinkin Koiviston Humaljoen kyläläisiä tuli paljon.

## Politiikka
Vuoden 2022 aluevaaleissa 27,6&nbsp;% äänesti keskustaa, 18,2&nbsp;% perussuomalaisia, 17,9&nbsp;% kokoomusta ja 17,5&nbsp;% SDP:tä. Vuoden 2021 kuntavaaleissa 27,1&nbsp;% äänesti keskustaa, 22,5&nbsp;% perussuomalaisia, 16,7&nbsp;% SDP:tä ja 15&nbsp;% kokoomusta. Eduskuntavaaleissa 2019 eniten ääniä saivat Perussuomalaiset (28,1&nbsp;%) ja Keskusta (19,5&nbsp;%).

## Asuminen
Nummisissa on 704 (2021) pientaloasuntoa. Asuntojen keskipinta-ala on 120,5 (2021) neliömetriä ja asumisväljyys 47,2 neliömetriä asukasta kohden. Talouksista 95&nbsp;% asuu omistusasunnoissa. Nummisissa ei ole kerrostaloja. 

## Väestö
Nummisten väestöstä vuonna 2009 oli 0–19-vuotiaita 33 prosenttia, 20–44-vuotiaita 29, 45–64-vuotiaita 28 ja yli 65-vuotiaita 10 prosenttia. 

## Asukkaita
Saamelainen kuvataiteilija Outi Pieski asuu osan ajastaan Nummisissa.

## Etäisyyksiä
* Mäntsälä 10&nbsp;km
* Helsinki 50&nbsp;km
* Porvoo 35&nbsp;km
* Pornainen 10&nbsp;km

## Lähteet
Djäkn

Muun muassa seuraaviin viitataan nimellä **Djäkn**, **Djekn** tai **Diekn**:

* Djäkn (suku), keskiaikainen aatelissuku
** Bengt Lydekesson Djäkn (eli 1400-luvulla), Ruotsin valtaneuvoston jäsen
** Jeppe Djäkn (k. n. 1410), linnanpäällikkö ja Suomen laamanni
** Klaus Lydekenpoika Djäkn (k. 1435), Turun linnan vouti
** Henrik Klaunpoika Djäkn (k. ennen 1459), Klaus Lydekenpojan poika, valtaneuvos ja Pohjois-Suomen laamanni
** Valdemar Diekn (eli 1400-luvulla), Hämeen linnan päällikkö
** Rötker Olofsson Diekn (n. ~1500)
Laurent de Brunhoff

**Laurent de Brunhoff** (30. elokuuta 1925 Pariisi, Ranska – 22. maaliskuuta 2024 Key West, Florida, Yhdysvallat) oli ranskalainen lastenkirjailija ja kuvittaja. Hän opiskeli maalaustaidetta ja teki uransa alkuvaiheessa abstrakteja maalauksia. Hän kuitenkin alkoi vuodesta 1946 tehdä isänsä Jean de Brunhoffin kehittämään Babar-hahmoon perustuvia kirjoja ja keskittyi myöhemmin vain Babariin.

## Babarin syntymä ja opiskelu
Laurent de Brunhoff oli vanhempiensa Jean ja Cécile de Brunhoffin esikoinen. Hänellä oli kaksi nuorempaa veljeä. Cécile kertoi eräänä iltana vuonna 1930 iltasatua Laurentille ja tämän veljelle Mathieulle. Tarinassa oli orpo vauvanorsu, joka karkaa viidakosta Pariisiin. Pojat innostuvat tarinasta ja kertovat siitä seuraavana päivänä isälleen. Jean de Brunhoff oli kuvataiteilija ja alkoi hahmotella pientä norsua, jonka nimeksi hän antoi Babar. Komeasti kuvitettu ensimmäinen osa *Histoire de Babar* ilmestyi 1931, ja Jean de Brunhoff ehti kirjoittaa lopulta seitsemän Babar-tarinaa. Hän kuoli 1937 tuberkuloosiin. Laurent oli silloin 12-vuotias.

Laurent de Brunhoff meni 1945 opiskelemaan isänsä jalanjäljissä taidemaalariksi Académie de la Grande Chaumièreen, missä häntä opetti muun muassa hänen isänsä opettaja Othon Friesz. Brunhoffin maalaukset olivat abstrakteja, ja ne erosivatkin huomattavasti hänen isänsä perinteisistä maisemamaalauksista ja asetelmista.

## Ura
Brunhoffin ensimmäinen Babar-tarina *Babar et ce coquin d’Arthur* (*Babar ja Artur-veijari*) julkaistiin 1946. Hän keskittyi siinä Babarin ilkikuriseen serkkuun Arthuriin, johon taiteilija itse samaistui. Monet lukijat uskoivat, että Babarin kirjoittaja oli sama kuin aiemmin, sillä niin hyvin Brunhoff oli onnistunut toistamaan hahmon persoonaa.

Brunhoff teki kaikkiaan yli 45 Babar-kirjaa. Siitä tuli valtavan suosittu, ja hän keskittyi uransa aikana lähinnä siihen. Hän teki kuitenkin 1950- ja 1960-luvuilla myös sellaisia kuvitettuja kirjoja, joissa ei ollut norsuja. Brunhoff muutti 1985 Yhdysvaltoihin ja teki uransa loppuun asti yhteisytyötä toisen vaimonsa Phyllis Rosen kanssa.

Babar-sarja on saanut myös kritiikkiä, sillä monet ovat syyttäneet sitä rasistiseksi ja kolonialistiseksi. Brunhoff itsekin myönsi hieman häpeävänsä joitakin tarinoita. Hän jopa pyysi julkaisijaa vetämään vuoden 1949 *Pique-nique chez Babar* pois myynnistä, sillä kirjassa on karkeita mustien ja Yhdysvaltain alkuperäisasukkaiden karikatyyreja.

Brunhoff asui elämänsä loppuun asti Yhdysvalloissa, missä hänellä ja Phyllis Rosella oli kaksi kotia, toinen New Yorkissa ja toinen Floridan Key Westissä. Brunhoff kuoli maaliskuussa 2024 aivohalvauksen komplikaatioihin.

## Lähteet
Suzy Delair

**Suzy Delair** (oikealta nimeltään *Suzanne Pierrette Delaire*; 31. joulukuuta 1917 Pariisi – 15. maaliskuuta 2020) oli ranskalainen näyttelijä ja laulaja. 

Delair sai von 17-vuotiaana ensimmäisen filmiroolinsa elokuvassa *L'or dans la rue* (1934). Hän tuli tunnetuksi muiden muassa Henri-Georges Clouzot'n elokuvista *Murhaaja asuu numerossa 21* (1942) ja *Kolmas aste* (1947). Hänen elokuva-alan huippukauttaan olivat 1940- ja 1950-luku, jolloin hän esiintyi Alexander Kordan, Abel Gancen, Luchino Viscontin ja Gérard Ouryn ohjaamissa filmeissä. Niistä kenties tunnetuin on Viscontin ''Rocco ja hänen veljensä'' (1960).

Musiikkialalla Delair muistetaan varsinkin hänen tulkinnastaan laulusta "Avec son tralala*"*. 

## Lähteet

## Aiheesta muualla
*
Louis de Funès

**Louis Germain David de Funès de Galarza** (31. heinäkuuta 1914 – 27. tammikuuta 1983) oli ranskalainen näyttelijä. Hän kuuluu maansa komedian suuriin nimiin ja tuli myös kansainvälisesti tunnetuksi muun muassa elokuvasta *[[”Rabbi” Jacobin hassut seikkailut]]* (1973). Hänen vanhempansa olivat espanjalaisia. 

Funèsille myönnettiin vuonna 1980 kunnia-César. Hän kuoli sairauskohtaukseen 68-vuotiaana kärsittyään viimeisinä vuosinaan sydänvaivoista.

## Kirjallisuutta
* Timonen, Lauri: ”Louis de Funès – Groteski inhimillisyys”. *Filmihullu* 6/2019.

## Aiheesta muualla

*
Asif Ali Zardari

**Asif Ali Zardari** (urduksi آصف علی زرداری, sindhiksi آصف علي زرداري, s. 26. heinäkuuta 1955) on pakistanilainen poliitikko. Hän oli Pakistanin presidentti vuosina 2008–2013 ja jälleen vuodesta 2024. Zardari edustaa Pakistanin kansanpuoluetta.

Zardari astui presidentin virkaan 9. syyskuuta 2008. Hänet valittiin presidentiksi jälleen maaliskuussa 2024. Hän kuuluu zardari-heimoon. Hän on joulukuussa 2007 murhatun Pakistan entisen pääministerin ja oppositiojohtaja Benazir Bhutton leski. Bhuttot avioituivat 18. joulukuuta 1987, ja heillä on kolme lasta (poika, ulkoministeri Bilawal ja kaksi tytärtä).

Asif Ali Zardari on ollut Pakistanin kansalliskokouksen edustajana, ja vaimonsa Benazir Bhutton toisella pääministerikaudella hän toimi ympäristöministerinä. Kenraali Pervez Musharraf kaappasi vuonna 1999 vallan ja hajotti senaatin, jossa Zardari toimi senaattorina.

## Elämä
Asif Ali Zardari pidätettiin 1990 syytettynä pakistanilaisen liikemiehen kiristyksestä.

Zardarin vaimon Benazir Bhutton noustua 1993 valtaan Zardari vapautettiin ja syytteistä luovuttiin. Kun Benazir Bhutton veli Murtaza Bhutto murhattiin vuonna 1996, Asif Ali Zardari oli hetken pidätettynä epäiltynä sekaantumisesta murhaan, mutta syytteistä luovuttiin todisteiden puutteessa.

Asif Ali Zardari oli tutkintavankeudessa 1997–2004 syytteiden vaihdellessa korruptiosta murhaan. Hänet vapautettiin marraskuussa 2004, kun tuomari totesi kaikki syytteet perättömiksi. Zardari pidätettiin kuitenkin uudelleen 21. joulukuuta 2004, kun hän ei ilmestynyt Karachiin murhaoikeudenkäyntiin. Häntä syytettiin osallistumisesta tuomarin ja tämän pojan murhaan vuonna 1996 johtaneeseen salaliittoon. Sittemmin Zardaria on syytetty useaan otteeseen korruptiosta. Bhutton ensimmäisellä pääministerikaudella hän sai lisänimen "Mr 10 %". Hän on ollut vangittuna kahdeksan vuotta erilaisten väärinkäytössyytteiden vuoksi, mutta tuomiota ei ole tullut..

Zardari on asunut Manhattanilla, ja hänellä on asunto myös Dubaissa. Elokuussa 2004 Zardari  myönsi, että hän omistaa 4,35 miljoonan punnan arvoisen kiinteistön Surreyssä Englannissa (20-huoneinen kartano, johon kuului kaksi maatilaa ja 1,5 km² maata). Zardarin epäillään hankkineen kartanon korruptiosta saaduilla rahoilla. Zardari kiisti pitkään, että hänellä olisi omaisuutta Englannissa.

Zardari ja hänen poikansa Bilawal Bhutto Zardari valittiin Pakistanin kansanpuolueen puheenjohtajiksi murhatun Bhutton seuraajaksi 30. joulukuuta 2007. Elokuussa 2008 parlamentti sai viimein yhteistoimin maata hallinneen kenraali Musharrafin eroamaan ja Zardarista tuli hänen seuraajansa.

## Lähteet

## Aiheesta muualla
Henri-Georges Clouzot

**Henri-Georges Clouzot** [kluzo] (20. marraskuuta 1907 Niort – 12. tammikuuta 1977 Pariisi) oli ranskalainen elokuvaohjaaja. 

Clouzot’lle myönnettiin Venetsian elokuvajuhlien Kultainen leijona 1949 ja Berliinin elokuvajuhlien Kultainen karhu 1953. Hän sai vuonna 1953 Cannesin Grand Prix’n (nykyisen Kultaisen palmun edeltäjä) ja vuonna 1956 tuomariston erikoispalkinnon. Hän oli vuonna 1956 toistamiseen ehdolla Kultaisen palmun saajaksi. 

Clouzot syntyi Niortissa ja kuoli 69-vuotiaana Pariisissa. Hän oli vuosina 1950–1960 naimisissa näyttelijä Véra Clouzot’n kanssa.

Clouzot’n tunnetuimpia elokuvia ovat *[[L’assassin habite au 21]]* (1942), *[[Korppi (vuoden 1943 elokuva)|Korppi]]* (1943), *[[Kolmas aste]]* (1947), *[[Pelon palkka]]* (1953), *[[Pirulliset (vuoden 1955 elokuva)|Pirulliset]]* (1955), *[[Picasso – arvoitus]]* (1956) ja *[[Kahlitut]]* (1968). 

## Aiheesta muualla
*  
* Henri-Georges Clouzot Hannu Salmen elokuvablogissa
* Clouzot Kino Klassikossa - Yle
Jean de Brunhoff

**Jean de Brunhoff** (9. joulukuuta 1899 Pariisi, Ranska – 16. lokakuuta 1937 Montana, Sveitsi) oli ranskalainen lastenkirjailija ja kuvittaja, joka kehitti vaimonsa Cécile de Brunhoffin kanssa Babar-norsun.

Brunhoff kuoli tuberkuloosiin 37-vuotiaana, ja Babar-sarjaa jatkoi myöhemmin hänen poikansa Laurent de Brunhoff.

Jean ja Cécile de Brunhoff (1903–2003) on haudattu Père-Lachaiseen.

## Albumit
Babar, Hachette, Brunhoffin elinaikana julkaistut albumit:
* *Histoire de Babar, le petit éléphant*, Paris, Éditions du Jardin des modes, 1931 näköisjulkaisu Wikisourcessa
* *Le Voyage de Babar*, Éditions du Jardin des modes, lokakuussa 1932
* *Le Roi Babar*, Éditions du Jardin des modes, joulukuussa 1933
* *A.B.C. de Babar*, Éditions du Jardin des modes, joulukuussa 1934
* *Les Vacances de Zéphir*, Hachette, joulukuussa 1936

Babar, Hachette, Brunhoffin kuoleman jälkeen julkaistut albumit, jotka väritti hänen poikansa Laurent de Brunhoff:
* *Babar en famille*, Hachette, huhtikuussa 1938
* *Babar et le Père Noël*, Hachette, joulukuussa 1941

## Lähteet
Music of My Mind

**Music of My Mind** on Stevie Wonderin albumi vuodelta 1972. Se on ensimmäinen Wonderin klassisen kauden albumeista, joihin lasketaan myös *[[Talking Book]]*, *[[Innervisions]]*, *[[Fulfillingness' First Finale]]* ja *[[Songs in the Key of Life]]*. Ensimmäistä kertaa Wonder sai levy-yhtiö Motownilta täyden artistinvapauden Marvin Gayen tapaan, joka näkyy mm. kappaleiden kestoissa ja lyriikoissa.

## Kappaleet

#"Love Having You Around" (Wonder, S. Wright) – 7:23
#"Superwoman (Where Were You When I Needed You)" (Wonder) – 8:07
#"I Love Every Little Thing About You" (Wonder) – 3:55
#"Sweet Little Girl" (Wonder) – 4:59
#"Happier Than the Morning Sun" (Wonder) – 5:18
#"Girl Blue" (Wonder, Y. Wright) – 3:36
#"Seems So Long" (Wonder) – 4:22
#"Keep on Running" (Wonder) – 6:40
#"Evil" (Wonder, Y. Wright) – 3:33
Tuija Vuoksiala

**Tuija Vuoksiala** (o.s. **Oksanen**, s. 25. elokuuta 1961) on kilpauransa lopettanut suomalainen ampumahiihtäjä, kaksinkertainen MM-pronssimitalisti. Hänen seuransa on Vehkalahden Veikot.

Vuoksiala sijoittui kolmanneksi 10&nbsp;kilometrin kilpailussa Lahden MM-kisoissa 1987. Kultaa voitti Norjan Sanna Grønlid ennen Neuvostoliiton virolaista Kaija Parvea. Oslon MM-kilpailuissa 1990 Vuoksiala hiihti avausosuuden Suomen pronssia voittaneessa viestijoukkueessa, jonka muut jäsenet olivat Seija Hyytiäinen ja Pirjo Mattila. Kultaa voitti Neuvostoliitto ennen Norjaa. Olympialaisissa Vuoksiala kilpaili Lillehammerissa 1994; hän sijoittui kymmenenneksi viestissä, 36:nneksi pikamatkalla ja 55:nneksi normaalimatkalla.

Tuija Vuoksiala sai pojan vuonna 1997 ja asuu nykyisin Haminassa. Ammatiltaan hän on kuntohoitaja ja hieroja. Hän toimii kokoomuksen edustajana Haminan kaupunginvaltuustossa. Hänen aviomiehensä Heikki Vuoksiala on ollut kansallisen kärkipään ampumahiihtäjä.

## Lähteet
*Biathlon-Online  

### Viitteet

## Aiheesta muualla
*
Fulfillingness’ First Finale

**Fulfillingness' First Finale** on Stevie Wonderin albumi vuodelta 1974. Albumin on julkaissut Tamla Motown -levy-yhtiö sarjatunnuksella STMA 8019. Se on neljäs Wonderin klassisen kauden albumeista, joihin lasketaan myös *[[Music of My Mind]]*, *[[Talking Book]]*, *[[Innervisions]]* ja *[[Songs in the Key of Life]]*. Monien muiden Wonderin albumeiden tapaan, *Fulfillingness' First Finalella* on vahva yhteiskunnallinen sanoma. Levyn ehkä tunnetuin kappale, "You Haven't Done Nothin'" on selvä hyökkäys Yhdysvaltain tuolloista presidenttiä, Richard Nixonia kohtaan. Kappaleesta tuli Wonderin neljäs listaykkönen USA:n singlelistalla. *Fulfillingness' First Finale* voitti Wonderille kolme Grammy-palkintoa, mukaan lukien Vuoden albumi -palkinnon.

Levy on yksi neljästä Stevie Wonder -albumista, joka valittiin vuonna 2005 julkaistuun hakuteokseen *[[1001 albumia jotka jokaisen on kuultava edes kerran eläessään]]*.

## Kappalelista

Alkuperäisen LP:n A-puoli päättyi kappaleeseen "Creepin'". Kaikki kappaleet ovat Stevie Wonderin tekemiä lukuun ottamatta kappaletta "They Won't Go When I Go", jonka toisena tekijänä on Yvonne Wright. Sovitukset ovat Wonderin.

Kappale "Bird of Beauty" sisältää portugalinkielisen osuuden, jonka Wonderin tekstistä on kääntänyt Sergio Mendes. Kohdeyleisönä tälle kappaleelle Wonder mainitsee erityisesti Mosambikin ja Brasilian kuulijansa.

## Muusikot
* Michael Sembello, kitara (1, 10)
* Reggie McBride, basso (1, 6)
* Bobbye Hall, congat, bongot (1), Quica (9)
* Jim Gilstrap, taustalaulu (1)
* Denise Williams, taustalaulu (1, 6, 9, 10)
* Paul Anka (United Artists), taustalaulu (7)
* Syreeta Wright, taustalaulu (2)
* Shirley Brewer, taustalaulu (2, 9, 10)
* Larry "Nastyee" Latimer, taustalaulu (2)
* James Jamerson, akustinen basso (3)
* Sneakey Pete, pedal steel -kitara (3)
* Rocky, congat (4)
* Minnie Riperton (Epic Records), taustalaulu (5, 7)
* The Jackson 5, taustalaulu (6)
* Lani Groves, taustalaulu (7, 9)
* The Persuasions (A & M Records), taustalaulu (10)

## Tuotanto
Stevie Wonder on itse tuottanut levyn yhtiölle nimeltä Taurus Productions, Inc. Wonder kiittää myös yhtiötä Black Bull Music, Inc. Aputuottajina, studioinsinööreinä ja moogin ohjelmoijina ainakin kappaleella "They Won't Go When I Go" ovat olleet Robert Margouleff ja Malcolm Cecil. Levytyksen käytännön järjestelyistä on huolehtinut Josette Valentino. Albumi on äänitetty neljässä studiossa: Los Angelesissa The Record Plantissa ja Westlake Audiossa sekä New Yorkissa Media Soundissa ja Electric Ladyssa. Masterointi on tehty Kalifornian Burbankissa Kendun Recordersissa. Äänityksessä ja jälkikäsittelyssä ovat lisäksi olleet mukana Joan DeCola ja Gary Olazabal sekä Peter Chaikin.

Levykannen tekoa on ohjannut Ira Tucker, Jr. ja suunnittelusta ja kuvituksesta on vastannut Bob Gleason. Alkuperäisessä LP-levyssä on avautuvat kannet ja takakannen kuvissa ovat mm. John F. Kennedy ja Martin Luther King.

## Lähteet
* Stevie Wonder LP Fulfillingness' First Finale (Tamla Motown 1974)
### Viitteet

## Aiheesta muualla
* 
*
Paul Wallot

**Johann Paul Wallot** (26. kesäkuuta 1841 Oppenheim – 10. elokuuta 1912 Langenschwalbach) oli saksalainen arkkitehti. Hänen tunnetuin työnsä on Saksan valtiopäivätalo (1884–1894) Berliinissä.

Wallot oli hugenottilaista alkuperää. Hänen juurensa olivat eteläranskalaisessa Vallotin suvussa. Wallot kävi vuosina 1856–1859 ylempää ammattikoulua Darmstadtissa. Ammattikoulun jälkeen hän opiskeli vuoden teknillisessä korkeakoulussa Hannoverissa ja aloitti vuonna 1861 Berliinin kuninkaallisessa arkkitehtuuriakatemiassa. Hän saattoi opintonsa päätökseen lopulta Gießenissä.
Terry-Thomas

**Thomas Terry Hoar-Stevens** eli **Terry-Thomas** (14. heinäkuuta 1911 – 8. tammikuuta 1990) oli englantilaista yläluokkaa karrikoivista komediarooleistaan tunnetuksi tullut brittiläinen näyttelijä. Hän esiintyi muiden muassa elokuvissa *[[Alokas liemessä]]* (1956), *[[Lähettiläs liemessä]]* (1958), *[[Viikunanlehtiä ja lakkoilua]]* (1959), *[[Mieletön, mieletön maailma]]* (1963) ja *[[Suuri huviretki]]* (1966).

Terry-Thomas oli kahdesti naimisissa; ensimmäistä kertaa vuosina 1938–1962 Ida Patlanskin ja sitten vuosina 1963–1990 Belinda Cunninghamin kanssa. Hän oli ehdolla Baftan ja Golden Globen saajaksi.

Terry-Thomasilla todettiin vuonna 1971 Parkinsonin tauti. Hän kuoli surreylaisessa hoivakodissa 78 vuoden ikäisenä.

## Aiheesta muualla

*
Gérard Oury

**Gérard Oury** (oik. Max-Gérard Houry Tannenbaum; 29. huhtikuuta 1919 – 20. heinäkuuta 2006) oli ranskalainen näyttelijä sekä elokuvaohjaaja ja -käsikirjoittaja. Hänen töidensä joukossa ovat *[[Synnin palkka]]* (*Le Crime ne paie pas*, 1961), *[[Gangsteriralli]]* (*Le Corniaud*, 1965) ja *[["Rabbi" Jacobin hassut seikkailut]]* (*Les Aventures de Rabbi Jacob*, 1973).

Oury syntyi Pariisissa juutalaiseen perheeseen, ja hänen isänsä oli viulisti Serge Tannenbaumin ja äiti toimittaja Marcelle Oury. Oury opiskeli lukion jälkeen René Simonin perustamassa draamakoulussa ja jatko-opiskieli sen jälkeen Conservatoire National Supérieur d’Art Dramatiquessa Beatrix Dussanen johdolla. Hän liittyi vuonna 1939 Comédie-Françaiseen, mutta ura siellä jäi lyhytaikaiseksi, sillä toisen maailmansodan aikana hän joutui pakenemaan Sveitsiin jossa vietti vuodet 1940–1945 ja teki pieniä rooleja. Oury käsikirjoitti André Cayatten kanssa elokuvan *[[Naisen kasvot (vuoden 1958 elokuva)|Naisen kasvot]]* (*Le Miroir à deux faces*, 1958) jonka hän myös ohjasi ja josta tuli menestys. Sen pääosaa näytteli Michèle Morgan, jonka kanssa hän avioitui 1960, ja oli naimisissa tämän kanssa kuolemaansa asti. Elokuvasta tehtiin myöhemmin Yhdysvalloissa uusi versio nimellä *The Mirror Has Two Faces* (suom. *[[Tilaa rakkaudelle]]*), joka pääosaa näytteli Barbra Streisand.

Hänet palkittiin vuonna 1993 kunnia-Césarilla.

## Lähteet

## Aiheesta muualla
* 
* 
*
Victor Zvunka

**Victor Zvunka** (s. 15. marraskuuta 1951) on ranskalainen jalkapallovalmentaja ja entinen puolustaja.

## Ura pelaajana

Peliuransa suurimmat voitot Zvunka saavutti Olympique de Marseillen paidassa. Hän edusti joukkuetta kahdeksan kautta 1973–1981 kaikkiaan 254 ottelussa ja oli voittamassa Coupe de Francea 1976 ja mestaruushopeaa 1975. Zvunka lopetti peliuransa Racing Club de Paris'n pelaajavalmentajana 1985.

### Meriitit pelaajana

* Coupe de France: 1976
* Ranskan mestaruushopeaa: 1975

## Ura valmentajana

Zvunka aloitti valmennusuransa Racing Club de Paris'n pelaajavalmentajana 1984. Hän onnistui luotsaamaan seuran pääsarjatasolle kakkosdivisioonan voiton 1985–86 myötä. Zvunkan tilalle tuli pääsarjakauden alkuun jugoslavialainen Sylvester Takač, joka sai kuitenkin lähteä jo ennen vuoden vaihdetta ja Zvunka palasi seuran ruoriin. RC Paris sijoittui kaudella 1986–87 liigassa sijalle 13.

Jätettyään RC Paris'n 1987 Zvunka on valmentanut useissa ranskalaisseuroissa sekä sveitsiläisessä Lausanne Sportsissa. Parhaiten Zvunka on menestynyt La Berrichonne de Châteauroux'ssa, jonka hän nosti Nationalista pääsarjaan 1993–1997 ja 2004 seura eteni Zvunkan johdolla Coupe de Francen finaaliin. 

Lokakuussa 2007 Zvunka siirtyi Ligue 2:dessa pelaavan En Avant Guingampin päävalmentajaksi erotetun Patrick Remyn tilalle. Zvunkan johdolla Guingampin otteet Ligue 2:ssa eivät ole olleet mitenkään sensaatiomaisia. Kaudella 2008/09 seura teki kuitenkin jymypaukun etenemällä Coupe de Francen finaaliin ja voittamalla lopulta koko kilpailun. Finaalissa kaatui Stade Rennes 2–1.  Mestaruus oli Zvunkalle ja EAG:lle ensimmäinen. EAG:sta tuli samalla 50 vuoteen ensimmäinen pääsarjatason ulkopuolella pelaava seura, joka on voittanut cupin.

Cup-voiton jälkeisestä kaudesta tuli kuitenkin Zvunkan suojateille totaalinen pannukakku. Seura vajosi Ligue 2:n häntäpäähän ja putosi lopulta sarjatasoa alemmaksi Nationaliin. Kauden jälkeen Zvunka sai jättää tehtävänsä seuran päävalmentajana. 

Kesällä 2010 Zvunka siirtyi portugalilaisen Naval de Maion päävalmentajaksi. Pesti päättyi kuitenkin lyhyeen, kun Zvunka sai potkut jo syyskuun lopulla. 

Helmikuun alussa 2011 Zvunka palasi valmennustehtäviin Nationalissa pelanneen AS Cannesin päävalmentajana.  Hän jätti Cannesin kuitenkin jo heinäkuussa 2011 ja siirtyi réunionilaisen JS Saint-Pierroisen päävalmentajaksi.  Zvunka sai potkut seurasta tammikuussa 2012. 

Kesäkuun alussa 2012 Zvunka allekirjoitti kaksivuotisen sopimuksen Ligue 2:een nousseen Nîmes Olympiquen kanssa.  Kausi 2012/13 sujui Ligue 2:ssa sarjanousijan odotuksiin nähden hyvin ja Zvunka piiskasi joukkueensa lopulta kahdeksanneksi. Kausi 2013/14 alkoi huomattavasti heikommin ja seura vajosi putoamisviivan alapuolelle syksyn aikana. Zvunka sai lopulta ennen joulua potkut Nîmes'n voitettua vain kolme pelaamistaan 18 ottelusta.  

### Meriitit valmentajana

* Coupe de France: 2009
**Hopeaa 2004
* Division 2: 1986, 1997
* National: 1994

## Lähteet
Johnny Kapahala: Back on Board

**Johnny Kapahala: Back on Board** on Disney Channelin elokuva.  Elokuva kertoo Johnny Kapahalasta ja hänen ystäviensä seikkailuista. Elokuva kuuluu Disney Channel -kanavan elokuviin.

## Näyttelijät
Tom Finney

**Thomas ”Tom” Finney** OBE (5. huhtikuuta 1922 Preston – 14. helmikuuta 2014) oli brittiläinen jalkapalloilija, joka loi huomattavan uran Preston North End FC:ssä ja Englannin jalkapallomaajoukkueessa.

Finney syntyi Prestonissa, palveli toisessa maailmansodassa ja  aloitti uransa ammattilaisena heti sodan jälkeen. Hän vetäytyi Preston North End FC:stä vuonna 1960. Seuran kotistadionin, Deepdalen pääkatsomo on nimetty Tom Finneyn mukaan, ja katsomon tuolit muodostavat hänen kasvokuvansa.

Finney pelasi 76 maaottelua ja teki niissä 30 maalia. Hän on vielä heinäkuussa 2018 jaetulla kuudennella sijalla Englannin maajoukkueen kaikkien aikojen parhaitten maalintekijöitten listalla. Hänet valittiin *Football Writers’ Associationin*  vuosina 1954 ja 1957. Hänelle myönnettiin Brittiläisen imperiumin ritarikunnan upseerin arvo vuonna 1961 ja ritarius 1998.

Finney kuoli 91-vuotiaana 14. helmikuuta 2014.

## Lähteet
You Haven’t Done Nothin’

**You Haven't Done Nothin**' on Stevie Wonderin hitti vuodelta 1974. Se oli ensimmäinen singelohkaisu hänen Fulfillingness' First Finale -albumiltaan ja nousi ykköseksi Amerikan singlelistalla. Kappaleella laulaa taustoja The Jackson 5.

*You Haven't Done Nothing* on yksi Wonderin kantaanottavimmista kappaleista. Hän kirjoitti sen viestinä Yhdysvaltojen tuolloiselle presidentille, Richard Nixonille. Laulun tunnelma on vihainen, jopa aggressiivinen. Sanoituksessa Wonder kummastelee korkeassa virassa olevan presidentin toimettomuutta. Singlen B-puoli, *Big Brother* on sekin varsin yhteiskuntakriittinen. Se julkaistiin alun perin vuoden 1972 Talking Book -albumilla.
Epte

**Epte** on Ranskassa virtaava 113 kilometriä pitkä joki, joka alkaa Serqueux'sta Seine-Maritimen departementista ja laskee Seineen lähellä Givernyä Euren departementissa.

## Taide
Claude Monet asui yli 40 vuotta Givernyssä Epten lähellä. Epten joki esiintyy monessa Monet’n maalauksista, tunnetuin on *Peupliers au bord de l'Epte*.


Image:Claude Monet 040.jpg|Claude Monet, *Peupliers au bord de l'Epte*
Image:Giverny nympheas.jpg|Givernyn lampi
Kuva:Claude Monet Water Lilies Toledo.jpg| Claude Monet, *Lumpeita Givernyssä*


## Historia

Vuonna 911 Saint-Clair-sur-Eptessa Kaarle Yksinkertainen, Frankkien päällikkö, ja Rollo, viikinkien päällikkö, solmivat sopimuksen. Sen jälkeen Epte oli Normandian ja Ranskan rajalla, ja Epten laaksoon rakennettiin monta sotilaallista suojarakennusta. Normandian puolella niistä tärkeimpiin kuului Gisorsin linnoitus.

## Lähteet
*Gisorsin linnoitus 
*Fondation Claude Monet 
*Epten Sandren sivu
Avaruuden sankarit

**Avaruuden sankarit** (tunnetaan myös nimellä **Operaatio: Kuu**) on 12-osainen HBO:n minisarja, joka käsittelee NASA:n 1960- ja 1970-lukujen Apollo-ohjelmaa ja ensimmäisiä kuulentoja. Se perustuu pitkälti Andrew Chaikinin A Man on the Moon -kirjaan. Sarjaa tuottivat Ron Howard, Brian Grazer, Tom Hanks ja Michael Bostick. Sarja on tunnettu totuuden mukaisesta kerronnastaan ja vaikuttavista erikoistehosteista.

Sarjan alkuperäinen nimi tulee Jules Vernen scifi-romaanista *From the Earth to the Moon* eli *[[Maasta Kuuhun]]*. Sarjan viimeisessä jaksossa kuvataan Georges Mélièsin Vernen kirjaan perustuvan elokuvan tekoa.

Minisarja keskittyy Apollo-avaruusohjelman vaiheisiin, joita ei ollut vielä kuvattu fiktiivisesti. Mercury-projekti ja siihen osallistuneet seitsemän ensimmäistä astronauttia käsitellään lyhyesti ensimmäisessä jaksossa, sillä aiheesta oli jo tehty elokuva *[[Valiojoukko (elokuva)|Valiojoukko]]* (The Right Stuff, 1983). Sarjan tuottajat Hanks, Howard ja Grazer olivat tekemässä *[[Apollo 13 (elokuva)|Apollo 13]]*-elokuvaa, joka kuvasi Apollo 13:n tapahtumat miehistön ja lennonvalvonnan näkökumasta. Sarjassa Apollo 13:n ajan tapahtumat kuvataan median näkökulmasta.

## Palkinnot
Sarja voitti parhaan minisarjan Emmy- ja Golden Globe -palkinnot 1998.

## Jaksot

|}

## Näyttelijät

## Versiot
Sarja kuvattiin alun perin 1.33 kuvasuhteella tavoitteena sopivuus tavallisen television kanssa. Tämä versio julkaistiin neljän DVD:n pakettina. Laajakuvatelevisioiden yleistyttyä sarja muokattiin 1.78 kuvasuhteelle ja julkaistiin 2005 viiden DVD:n pakettina. Muokkauksessa kuvan ylä- ja alaosat hävisivät. Paikoitellen tämä johti merkittävien yksityiskohtien häviämiseen. Esimerkiksi kohtauksessa, jossa Gemini 8 / Agena -yhdistelmä pyörii holtittomasti avaruudessa juuttuneen suuttimen takia, ei se näy uudessa versiossa.

## Lähteet

## Aiheesta muualla
*
Bund (täsmennyssivu)

**Bund** viittaa seuraaviin asioihin:

* Bund, Sosialistinen juutalaisten poliittinen puolue, joka toimi monissa Euroopan maissa 1890-luvulta 1930-luvulle
* The Bund, Shanghain kaupunginosa
* Bund, vuosina 1473–1476 syntynyt talonpoikaisliitto
* Bund, sukunimenä:
** Lisa Bund (s. 1988), saksalainen poplaulaja
Knox Martin

**Knox Martin** (12. helmikuuta 1923 – 15. toukokuuta 2022) oli Yhdysvalloissa uransa luonut taidemaalari, kuvanveistäjä ja muraalitaiteilija. 

Martin syntyi Barranquillassa, Kolumbiassa, ja opiskeli vuosina 1946–1950 Art Students League of New Yorkissa. Hänen töitään on näytillä lukuisissa tunnetuissa kokoelmissa pääasiassa Yhdysvalloissa, mutta myös Ranskassa ja Israelissa saakka.

Martin opetti New Yorkin ja Minnesotan yliopistoissa sekä Art Students Leaguessa ja Umbriassa, Italiassa. 

## Lähteet
Raymond Mason

**Raymond Mason** (s. 2. maaliskuuta 1922 Birmingham – 14. helmikuuta 2010 Pariisi, Ranska) oli brittiläissyntyinen kuvanveistäjä. Hän lähti vuonna 1946 opiskelemaan Pariisiin, Ranskaan, jossa asui loppuelämänsä ajan. 

Mason oli arvostettu taiteilija kummassakin maassa. Hänestä tehtiin vuonna 2002 Brittiläisen imperiumin ritarikunnan upseeri. 

Masonin töitä on julkisesti näytillä Yhdysvalloissa saakka, ja hän on ollut edustettuna muun muassa Venetsian biennaalissa ja Pompidou-keskuksen näyttelyssä. Teos *Forward!* (1991) tuhoutui liekeissä Birminghamin Centenary Squarella 17. huhtikuuta 2003. 

## Lähteet
Katja Holanti

**Katja Minna Marita Holanti** (s. 5. huhtikuuta 1974 Vehkalahti) on kilpauransa lopettanut suomalainen ampumahiihtäjä, joukkuekilpailun MM-mitalisti. 

Holanti aloitti ampumahiihdon harrastamisen vuonna 1990 ja lopetti uransa vuonna 2002. Hän voitti kaudella 2001–2002 Brezno-Osrbliessä maailmancupin sprinttikilpailun (7,5 km) ja oli normaalimatkalla (15 km) kolmas. Hän sijoittui maailmancup-kisoissa kaikkiaan yksitoista kertaa kymmenen parhaan joukkoon. Kokonaiskilpailussa hän oli parhaimmillaan 20. kaudella 2001–2002.

Holanti osallistui kolmiin olympialaisiin ja kahdeksiin MM-kilpailuihin. Ruhpoldingin MM-kisoissa 1996 hän oli normaalimatkalla kahdestoista ja Brezno-Osrbliessä 1997 sprintissä kahdeskymmenes. Joukkuekilpailun MM-kisassa Hochfilzenissä 1998 hän kuului Suomen pronssijoukkueeseen yhdessä Mari Lampisen, Tiina Mikkolan ja Sanna-Leena Perungan kanssa; kultaa voitti Venäjä ennen Norjaa. Vuoden 1999 MM-kisoissa hän sijoittui Kontiolahdella takaa-ajossa seitsemänneksi, sprintissä viidenneksitoista ja Suomen viestijoukkueen mukana kuudenneksi sekä Oslossa järjestetyssä yhteislähtökilpailussa viidenneksitoista.  

Holanti kuului Suomen viestijoukkueeseen, joka sijoittui seitsemänneksi Oslon MM-kilpailuissa 2000. Salt Lake Cityn olympialaisissa 2002 hän oli normaalimatkalla kolmastoista.

Holanti edusti koko uransa ajan Vehkalahden Veikkoja. Hän voitti vuosien 1995 ja 2002 välisenä aikana lukuisia ampumahiihdon Suomen mestaruuksia sekä henkilökohtaisissa että viesti- ja joukkuekilpailuissa. Holanti voitti ampumahiihdossa ja ampumajuoksussa yli 30 SM-mitalia. 

Holanti työskentelee koulutuspäällikkönä Muhoksella. Koulutukseltaan hän on rakennusinsinööri ja filosofian maisteri, pääaineenaan matematiikka.

## Lähteet
*

### Viitteet
Ernst Rüdin

**Ernst Rüdin** (19. huhtikuuta 1874 St. Gallen, Sveitsi – 22. lokakuuta 1952 München, Länsi-Saksa) oli sveitsiläinen psykiatri, geneetikko ja eugeenikko. Hän tuli tunnetuksi perinnöllisyystutkimuksistaan psykiatriassa.

Rüdin työskenteli 1930– ja 1940-luvuilla natsien hyväksi ja kuului vuodesta 1937 itsekin puolueeseen. Hänelle myönnettiin 19. huhtikuuta 1944 Adlerschild-kunniamerkki.

## Palkinnot ja tunnustukset
*Adlerschild des Deutschen Reiches, 1944
Teamcenter

**Teamcenter** on tuote- ja suunnittelutiedon hallintajärjestelmä, jolla hallitaan kaikki syntyvä tuotetieto tuotekehityksen aikaisesta informaatiosta työkulkuun sekä tarkastus- ja hyväksymisvaiheisiin. Ohjelmiston ominaisuuksiin kuuluvat muun muassa nimikkeiden, tuoterakenteen, yksilörakenteiden, työnkulun, muutosten ja dokumenttien hallinta. Ohjelmisto tukee myös after sales -toimintoja.

## Yleistä

Järjestelmää tarjotaan eriasteisina käyttöönottoina. Teamcenter Express -kokonaisuudessa yleisimmät toiminnot ovat valmiiksi konfiguroituja. Normaalissa Teamcenter-kokonaisuudessa konfigurointi tehdään käyttöönottoprojektin aikana. 

Teamcenter-tuoteperhe sisältää erillisenä myös CAD-tiedonhallinnan moduuleja. Tuettuna ovat mekaniikka-, elektroniikka- ja ohjelmistosuunnittelun ohjelmistot.

Kehittäjä:
*Siemens PLM Software (aiemmin UGS)

Viimeisin versio:
*Teamcenter 9.1 (julkaistu kesällä 2012)

Lisenssityyppi:
*Yksityinen omistusoikeus

## Katso myös
* Tuotteen elinkaaren hallinta
* Tuotetiedon hallinta

## Lähteet

* Siemens PLM Software http://www.siemens.com/ugs  

## Aiheesta muualla

* Siemens PLM Software 
* Metallitekniikka: Teamcenter lupaa alentaa ohjelmistokustannuksia  
* Metallitekniikka: Wärtsilä valitsi Teamcenterin  
* Women’s Wear Daily WWD Thursday: Marimekko – Two Weeks to Market with New Software
* CIMdata: Patria Standardizes on UGS’ NX and Teamcenter Product Lifecycle Management (PLM) Software
Bilawal Bhutto Zardari

**Bilawal Zardari Bhutto** () (s. 21. syyskuuta 1988) on Pakistanin kansanpuolueen puheenjohtaja. Hän on salamurhatun Pakistanin entisen pääministerin ja oppositiojohtaja Benazir Bhutton ja tämän miehen Asif Ali Zardarin ainoa poika. Hänen isoisänsä oli presidenttinä ja pääministerinä toiminut Pakistanin kansanpuolueen perustaja Zulfiqar Ali Bhutto.

Bilawal kävi Dubaissa Rashid School For Boys -koulua  jossa Bilawal oli koulun oppilaskunnan hallituksen varapuheenjohtaja ja siirtyi sen jälkeen opiskelemaan historiaa Christ Churchiin Oxfordin yliopistoon. Myös hänen äitinsä ja isoisänsä Zulfiqar Ali Bhutto opiskelivat Oxfordissa. Bilawalilla on taekwondon mustavyö. Bilawal oli Bhutton asunnolla Dubaissa talvilomalla, jossa hän kuuli äitinsä kuolemasta.

Bilawal valittiin Pakistanin kansanpuolueen puheenjohtajaksi 30. joulukuuta 2007. Hänen isästään tuli puolueen varapuheenjohtaja. Opiskelun jälkeen Bilawal aikoo johtaa Pakistanin kansanpuoluetta. On arvioitu, että Bilawalin turvallisuus Oxfordissa maksaa noin miljoona puntaa joka vuosi.

## Lähteet

## Aiheesta muualla
* BBC News: Profile: Bilawal Bhutto Zardari